Северна Рајна-Вестфалија

мини|десно|300п|Топографска карта на Северна Рајна-Вестфалија со поважните градови и реки.

**Северна Рајна-Вестфалија** или **СРВ** (, скрат. *NRW*) — сојузна покраина на западот на Германија и најголема по население и стопанство. Има преку 18 милиони жители, придонесува со 22% од германскиот бруто-домашен производ и зафаќа површина од 34.083&nbsp;км2. Северна Рајна-Вестфалија се наоѓа во западниот дел на Германија и се граничи со Белгија и Холандија.

Главен град е Диселдорф, а други поголеми градови се Келн, Есен, Дортмунд, Дисбург, Билефелд, Бон и Минстер.

## Географија
Во средиштето на покраината се наоѓа метрополитенска регион Рајна-Рур, каде се наоѓаат градовите Келн, Диселдорф и Бон, како и рурскиот индустриски комплекс. Рурската област се состои, меѓу другите, од градовите Есен, Дортмунд, Дисбург, Бохум и Гелзенкирхен.

Покраината покрива растојание од 291&nbsp;км север-југ и 266&nbsp;км исток-запад.

Вкупната должина на границите ѝ е 1,645 км. Следниве земји и покраини се граничат со неа:
* Белгија (99 км)
* Холандија (387 км)
* Долна Саксонија (583 км)
* Хесен (269 км)
* Рајнска област-Пфалц (307 км)

За многу луѓе Северна Рајна-Вестфалија е синоним за индустриска област. Но најголемиот дел од покраината се состои од шуми и полиња. Јужните делови од Тевтобуршката Шума се наоѓаат североисточно. На северозапад, Северна Рајна-Вестфалија помалку зафаќа и од Ајфел, кој се наоѓа на границата помеѓу Белгија и Рајнската област-Пфалц. Југоистокот е ретко населен. Тоа се областите Зауерланд и Зигерланд. Северозападните области на покраината се дел од Северноевропските Низини.

Најважните реки кои макар делумно течат низ Северна Рајна-Вестфалија се: Рајна, Рур, Емс, Липе и Везер. Реката Падер, која тече низ градот Падерборн, се смета за најкратката река во Германија.

Покраината се состои од 5 управни окрузи (*Regierungsbezirke*), поделени на 31 округ (*Kreise*) и 23 урбани окрузи (*kreisfreie Städte*). Вкупно, Северна Рајна-Вестфалија има 396 општини (1997), вклучувајќи ги оние кои се општини сами за себе.

Окрузи во Северна Рајна-Вестфалија:


300п|Карта на окрузите во Северна Рајна-Вестфалија

# Ахен
# Боркен
# Косфелд
# Дирен
# Енепа-Рур
# Рајнско-ерфтски округ
# Ојскирхен
# Гитерсло
# Хајнсберг
# Херфорд
# Горен Зауерланд


 Хекстер
 Клеве
 Липе
 Марковски округ
 Метман
 Минден-Либеке
 Рајнски округ Нојс
 Горнобершки округ
 Олпе
 Падерборн



 Реклингхаузен
 Рајнско-бершки округ
 Рајна-Зиг
 Зиген-Витгенштајн
 Зост
 Штајнфурт
 Уна
 Вирсен
 Варендорф
 Везел




Слободни градови кои не му припаѓаат на ниеден округ:




 Ахен
 Билефелд
 Бохум
 Бон
 Ботроп
 Келн
 Дортмунд
 Дисбург



 Диселдорф
 Есен
 Гелзенкирхен
 Хаген
 Хам
 Херне
 Крефелд
 Леверкузен



 Менхенгладбах
 Милхајм на Рур
 Минстер
 Оберјхаузен
 Ремшајд
 Золинген
 Вупертал


thumb|400px|Дујсбуршкото езеро Мазурен во индустрискиот регион Рур
Петте административни региони кои им припаѓаат на, еден од двата *[[Ландшафтсфербанд|Landschaftsverbände]]*:
* Рајнска област (LVR)
** Келн
** Диселдорф
* Вестфалија-Липе
** Арнсберг
** Минстер
** Детмолд

## Историја

[thumb|275px|[Дворци Аугустусбург и Фалкенлуст|Августусбургшкиот дворец во Брил, Северна Рајна-Вестфалија.]]

Покраината Северна Рајна-Вестфалија била основана од британската воена администрација во 1946. Првобитно оваа се состоела од Вестфалија и северните делови од Рајнската област, поранешни територии на Прусија. Во 1947 поранешната покраина Липе била припоена кон Северна Рајна-Вестфалија, така сочинувајќи ги денешните покраински граници.

## Знаме
Знамето на Северна Рајна-Вестфалија е зелено-бело-црвено со комбинираните грбови на пруската Рајнска провинција (лела линија пред зелена позадина), Вестфалија (белиот коњ) и Липе (црвената роза).

Според една легенда коњот во вестфалскиот грб е коњот кој саксонскиот водач Видукинд го јавал по неговото крштевање. Други пак сметаат дека коњот е поврзан со Хајнрих Лавот.

## Образование
Образованието во северно вестфалскиот систем се одликува со четири годишно основно образование. Потоа учениците се насочуваат според успехот во неколку типа на средни училишта. Помеѓу кои се вбројуваат училишта кои претставуваат припрема за стручно образование, гимназија и неколку типа средни училишта ( интегрирано средно училиште и др.). Само некои од овие училишта овозможуваат продолжување на образованието.

До 1950-тите имало само неколку универзитети во оваа покраина (во градовите Минстер, Келн и Бон). Започнувајќи од шеесеттите години отворени сè поголеми број други универзитети. Некои од универзитетите од оваа покраина се вбројуваат помеѓу најголемите во Германија.

Во рамките на научноистражувачките центри се вбројува и „Макс Планк“ институтот во Јулих.

## Премиери на Северна Рајна-Вестфалија
Ова се премиерите (германски: *[[министер-претседател|Ministerpräsident]]*) на сојузната покраина Северна Рајна-Вестфалја:

## Наводи

## Надворешни врски

* Официјален управен портал
* Туризам
* Информација и ресурси од историјата на Вестфалија на порталот „Westphalian History“

Категорија:Сојузни покраини во Германија

Категорија:Држави и територии настанати во 1946 година